**PROJEKTO „330 KV ORO LINIJOS LIETUVOS ELEKTRINĖ - JONAVA REKONSTRAVIMAS“ INŽINERINĖS INFRASTRUKTŪROS VYSTYMO PLANO IR ATRANKOS DĖL POVEIKIO APLINKAI VERTINIMO PASLAUGŲ PIRKIMO– PARDAVIMO SUTARTIS NR.**

**SPECIALIOSIOS SUTARTIES SĄLYGOS**

Vilnius

**LITGRID AB**, atstovaujama (toliau - **Pirkėjas)**,

ir

 **UAB „Ardynas“**, atstovaujama Click or tap here to enter text. (toliau - **Pardavėjas)**,

remdamiesi PROJEKTO „330 KV ORO LINIJOS LIETUVOS ELEKTRINĖ - JONAVA REKONSTRAVIMAS“ specialiojo teritorijų planavimo dokumento ir atrankos dėl poveikio aplinkai vertinimo paslaugų pirkimo, vykdyto atviro konkurso būdu,sąlygomis, Pardavėjo pateiktu pasiūlymu ir pirkimo rezultatais, sudarė šią pirkimo-pardavimo sutartį (toliau – **Sutartis**). Pirkėjas ir Pardavėjas kartu toliau vadinami – **Šalimis**, o kiekvienas atskirai – **Šalimi**.

|  |  |
| --- | --- |
| **1. Sutarties dalykas** | 1.1. Pardavėjas įsipareigoja suteikti Pirkėjui Pardavėjo pasiūlyme nurodytas paslaugas, atitinkančias Techninės specifikacijos reikalavimus (toliau - **Paslaugos**), Techninėje specifikacijoje nurodytu adresu, o Pirkėjas įsipareigoja priimti suteiktas Paslaugas ir už jas sumokėti Sutartyje nurodyta tvarka ir terminais.* 1. Paslaugas apima:
		1. Specialiojo teritorijų planavimo dokumento - inžinerinės infrastruktūros (elektros tinklų) vystymo plano (toliau – Planas) ir strateginio pasekmių aplinkai vertinimo (toliau – SPAV) dokumento parengimas.
		2. Planuojamos ūkinės veiklos (toliau – PŪV) atranka dėl poveikio aplinkai vertinimo (toliau – atranka dėl PAV).
		3. Žemės servitutų nustatymo dokumentų parengimas, servitutų nustatymo ir įrašymo į Nekilnojamojo turto registrą bei servitutų ribų žymėjimo Nekilnojamojo turto kadastro žemėlapyje koordinavimas ir užtikrinimas.
		4. Plane nustatytų teritorijų, kuriuose taikytinos specialiosios žemės naudojimo sąlygos įrašymo į Nekilnojamojo turto registrą koordinavimas ir užtikrinimas.
		5. Miško žemės pavertimas kitomis naudmenomis ir kitomis naudmenomis paverčiamo miško ploto išregistravimo iš Lietuvos Respublikos miškų valstybės kadastro koordinavimas ir užtikrinimas
 |
| **2. Sutarties kaina ir mokėjimo tvarka** | 2.1. Sutarties kainos apskaičiavimo būdas: fiksuota kaina.  |
| 2.2 Sutarties kaina yra:245 400,00 Eur be PVM 51 534,00 PVM296 934,00 Eur su PVM2.2.1 Už Paslaugas bus mokama šiais etapais:

|  |  |  |
| --- | --- | --- |
| Apmokėjimo etapas | Etapo pavadinimas | Mokėjimai |
| 1 | Plano esama būklė parengta ir patalpinta į TPDRIS | 10 proc. nuo Sutarties kainos su PVM |
| 2 | Plano konkretizuoti sprendiniai parengti, paviešinti ir parengta viešinimo ataskaita patalpinta į TPDRIS  | 20 proc nuo Sutarties kainos su PVM |
| 3 | Patvirtintas ir užregistruotas Planas  | 10 proc. nuo Sutarties kainos su PVM |
| 4 | Parengta atranka dėl PAV ataskaita ir suderinta su Perkančiuoju subjektu | 25 proc. nuo Sutarties kainos su PVM |
| 5 | Gauta atsakingos institucijos atrankos išvada, ar privaloma atlikti PŪV poveikio aplinkai vertinimą | 15 proc. nuo Sutarties kainos su PVM |
| 6 | Servitutai nustatyti ir įregistruoti Nekilnojamojo turto registre | 10 proc. nuo Sutarties kainos su PVM |
| 7 | Teritorijos, kuriose taikytinos specialiosios žemės naudojimo sąlygos nustatytos ir įregistruotos Nekilnojamojo turto registre. | 5 proc. nuo Sutarties kainos su PVM |
| 8 | Miško žemė paversta kitomis naudmenomis ir kitomis naudmenomis paverčiamų miško žemės plotai išregistruoti iš Lietuvos Respublikos miškų valstybės kadastro | 5 proc. nuo Sutarties kainos su PVM |

 |
| 2.3. Paslaugų suteikimas (jų rezultato perdavimas) fiksuojamas suteiktų Paslaugų perdavimo-priėmimo Akto pasirašymu. Akte turi būti nurodyta Paslaugų suteikimo (jų rezultato perdavimo) Pirkėjui data, laikas, įvardijamos konkrečios suteiktos Paslaugos (perduotas jų rezultatas) (pavadinimai) ir kita Paslaugas apibūdinanti informacija. Tuo atveju, jeigu nustatomas netinkamo Paslaugų teikimo faktas, Pirkėjas turi teisę nepasirašyti Akto iki kol bus ištaisyti visi nustatyti trūkumai. Pardavėjui praleidus Paslaugų suteikimo terminą, netesybos skaičiuojamos nuo Paslaugų suteikimo termino pabaigos (neįskaitytinai) iki faktinės Paslaugų suteikimo datos (įskaitytinai), kuri yra nurodyta Akte.Pardavėjas išrašo ir Pirkėjui pateikia sąskaitą. Pirkėjas apmoka Pardavėjui už suteiktas Paslaugas ne vėliau kaip per 30 dienų/-as nuo tinkamai pateiktos sąskaitos faktūros gavimo dienos.  |
| **3. Sutarties vykdymas**  | 3.1 Bendras Paslaugų (3.1.1. - 3.1.3) teikimo terminas – **22 mėn**. nuo Sutarties įsigaliojimo dienos (toliau – Bendras paslaugų terminas). Sutartis galioja iki visiško šalių įsipareigojimų įvykdymo arba Sutarties nutraukimo. **Tarpiniai Paslaugų terminai:**3.1.1. **Parengtas, patvirtintas ir užregistruotas Planas su SPAV dokumentu** – **per 16 mėn. nuo Sutarties pasirašymo dienos** (toliau – Pirmas tarpinis paslaugų terminas).3.1.2. Parengta PŪV atranka dėl PAV ir gauta atrankos išvada, ar privaloma atlikti PŪV poveikio aplinkai vertinimą – **per 15 mėn.** **nuo Sutarties pasirašymo dienos** (toliau – Antras tarpinis paslaugų terminas) 3.1.3. Teritorijos, kuriose taikytinos specialiosios žemės naudojimo sąlygos bei servitutai nustatyti įregistruoti bei servitutų ribos pažymėtos Nekilnojamojo turto registre, atliktas miško žemės pavertimas kitomis naudmenomis ir kitomis naudmenomis paverčiamų miško žemės plotai išregistruoti iš Lietuvos Respublikos miškų valstybės kadastro – **per 6 mėn**. **nuo Paslaugos nurodytos Specialiųjų Sutarties sąlygų 3.1.1. punkte įvykdymo** (toliau – Trečias tarpinis paslaugų terminas; toliau kartu – Tarpiniai Paslaugų terminai).3.2. Pardavėjui laiku nesuteikus Specialiųjų Sutarties sąlygų 3.1.1 - 3.1.3 punktuose nurodytų paslaugų, Pirkėjas turi teisę reikalauti 0,04% dydžio delspinigių nuo Sutarties kainos (be PVM) už kiekvieną uždelstą dieną dėl kiekvieno Tarpinio paslaugų termino pažeidimo atskirai (už bendro Paslaugų teikimo termino, numatyto 3.1 punkte, pažeidimą netesybos neskaičiuojamos). 3.3. Bet kurie Tarpiniai paslaugų terminai Bendrųjų Sutarties sąlygų 4.2 skyriuje nustatyta tvarka ir aplinkybėmis gali būti pratęsiami ne ilgesniam nei 6 mėnesių laikotarpiui. Toks Tarpinių paslaugų terminų pratęsimas negalimas, jeigu dėl to Bendras Paslaugų terminas turėtų būti, sudėjus visus Tarpinių paslaugų pakeitimus, pratęstas ilgesniam nei 6 mėnesių laikotarpiui. 3.3.1. Keičiant Pirmą ir Trečią tarpinį paslaugų terminą, Bendras paslaugų terminas pratęsiamas tokiu pačiu laikotarpiu. Keičiant Antrą tarpinį paslaugų terminą, Bendras Paslaugų terminas nekeičiamas.  3.3.2. Bendro paslaugų termino trukmė neatleidžia Pardavėjo nuo bet kokių prievolių, susijusių su Tarpiniais paslaugų terminais, laikymosi. 3.3.3. Paslaugų termino pratęsimas nesuteikia Pardavėjui teisės reikalauti papildomo apmokėjimo. |
|  **4. Banko garantija** | 4.1. Pardavėjo sutartiniai įsipareigojimai užtikrinami 2 proc, nuo Sutarties kainos (be PVM) banko garantija, pateikta Pirkėjui prieš sudarant Sutartį  |
| **5. Subtiekimas** | 5.1. Tiesioginio atsiskaitymo galimybė su subtiekėjais yra numatyta, trišalės sutarties projektas pridedamas. |
| **6. Kitos Sutarties nuostatos**  | 6.1. Pirkėjas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 7 kalendorines dienas pranešdamas Pardavėjui, jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.6.2. Bendrųjų Sutarties sąlygų 1.1 punktas papildomas m) papunkčiu:„m) Draudžiama kilmė – Pardavėjo, Subtiekėjo, Ūkio subjekto, kurio pajėgumais remiamasi, ar juos kontroliuojančių asmenų, taip pat Prekių (įskaitant jų sudedamąsias dalis), Paslaugų kilmė yra iš Viešųjų pirkimų įstatymo 92 straipsnio 14/15 dalyje numatytame sąraše nurodytų valstybių ar teritorijų.“6.3. Bendrųjų Sutarties sąlygų 2.2.1 punktas pakeičiamas ir išdėstomas taip:„2.2.1. Elektroninė sąskaita faktūra ir su mokėjimu susiję dokumentai pateikiami Pardavėjo pasirinktomis elektroninėmis priemonėmis: elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Pardavėjas gali pateikti per sąskaitų administravimo bendrąjį informacinę sistemą („SABIS“) (www.[sabis.nbfc.lt](http://sabis.nbfc.lt/)) arba per kitą savo pasirinktą informacinę sistemą (pvz.: Pardavėjas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. „Access Point“) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Pardavėjas privalo pateikti, naudodamasis informacinės sistemos „SABIS“ priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Pirkimų įstatyme nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu Esant periodiniams kasmėnesiniams mokėjimams, sąskaita faktūra už praėjusį mėnesį turi būti pateikta ne vėliau, kaip 2-ją einamojo mėnesio darbo dieną. Tais atvejais, kai perkama pagal atskirus užsakymus ar perkant vienkartinio pobūdžio Prekes ir (ar) Paslaugas, sąskaita faktūra turi būti pateikta ne vėliau kaip per 2 darbo dienas nuo Prekių ir (ar) Paslaugų Akto pasirašymo dienos. Specialiosiose Sutarties sąlygose gali būti numatytos ir kitos apmokėjimo sąlygos.“6.4. Bendrųjų Sutarties sąlygų 3.1 punktas papildomas 3.1.4 papunkčiu:„3.1.4. Tais atvejais, kai Pardavėjas pažeidžia Sutartyje numatytus dėl nacionalinio saugumo interesų ir (ar) Draudžiamos kilmės taikomus reikalavimus, tačiau dėl šių pažeidimų Sutartis nenutraukiama, Pardavėjas privalo ištaisyti pažeidimą (jeigu ir kiek tai yra įmanoma/proporcinga) bei, Pirkėjui pareikalavus, sumokėti 1000 eurų dydžio baudą už kiekvieną atskirą pažeidimo atvejį.“6.5. Bendrųjų Sutarties sąlygų 4.2.3 punktas papildomas m) ir n) papunkčiais:„m) Pirkimų įstatymo 98 straipsnio 1 dalyje nurodytais atvejais;n) jeigu tiekiamos Prekės ir (ar) teikiamos Paslaugos yra Draudžiamos kilmės.“6.6. Bendrųjų Sutarties sąlygų 5.10.1 punktas pakeičiamas iš išdėstomas taip:„5.10.1. Visos Prekės (naudojamos medžiagos, įranga) turi atitikti Pirkėjo nurodytus reikalavimus, negali būti Draudžiamos kilmės bei importuojamos iš šalių ar jų dalių, teritorijų (specialaus statuso zonų), iš kurių tokių Prekių (naudojamų medžiagų, įrangos) importas yra draudžiamas pagal Jungtinių Tautų Saugumo Tarybos sprendimus arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų, kurių narė yra arba kuriose dalyvauja Lietuvos Respublika, tarptautinės sankcijos.“.6.7. Bendrųjų Sutarties sąlygų 5.10 punktas papildomas 5.10.2, 5.10.3 ir 5.10.4 punktais:„5.10.2. Pardavėjas privalo nedelsdamas informuoti Pirkėją apie Pardavėjo, Subtiekėjo, Ūkio subjekto, kurio pajėgumais yra remiamasi, Prekių gamintojo ar juos kontroliuojančio asmens registracijos vietos pasikeitimus (jeigu Pardavėjas, Subtiekėjas, Ūkio subjektas, kurio pajėgumais yra remiamasi, Prekių gamintojas ar juos kontroliuojantis asmuo yra fizinis asmuo – apie nuolatinės gyvenamosios vietos ar pilietybės pasikeitimus), jeigu tokia vieta patenka į Viešųjų pirkimų įstatymo 92 straipsnio 14/15 dalyje numatytame sąraše nurodytas valstybes ar teritorijas.5.10.3. Per Pirkėjo nustatytą terminą Pardavėjui nepateikus prašomos informacijos ir (ar) dokumentų apie Prekių ir (ar) Paslaugų kilmės šalį, gamintoją ir jį kontroliuojantį asmenį, Pirkėjas pakartotinai kreipiasi į Pardavėją dėl nurodytų duomenų pateikimo nustatydamas šio reikalavimo įvykdymui 10 dienų terminą. Pardavėjui atsisakius pateikti Pirkėjo prašomą informaciją ar jos nepateikus per šiame punkte numatytą terminą, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu.5.10.4. Tuo atveju, kai nustatoma, kad Pardavėjo siūlomos Prekės neatitinka Bendrųjų Sutarties sąlygų 5.10.1 punkte nustatytų reikalavimų, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu. Atsižvelgiant į perduotų Prekių apimtį bei siekiant išsaugoti Sutartį, Pirkėjas gali leisti Pardavėjui per Pirkėjo nustatytą terminą siūlomas Prekes pakeisti kito gamintojo prekėmis, kurios visiškai atitinka Pirkėjo keliamus techninius reikalavimus ir dėl to nesikeičia Sutarties pobūdis. Atitinkamai už šiame punkte nustatytą pažeidimą Pirkėjui taikoma Bendrųjų Sutarties sąlygų 3.1.4 punkte nurodyta bauda.“.6.8. Vadovaujantis Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, Pirkėjas gali inicijuoti Pardavėjo (Tiekėjų grupės atveju – visų grupės narių), Subtiekėjų personalo patikros procedūrą. Vykdant šią procedūrą, Pardavėjas įsipareigoja per 14 dienų nuo Pirkėjo rašto ir Specialiųjų Sutarties sąlygų 7.7 priede nurodyto pareigų sąrašo, kuriame nurodytos tikrinamų darbuotojų funkcijos/pavestas darbas, gavimo pateikti Pirkėjui visus duomenis, dokumentus ir sutikimus, patvirtinančius Pardavėjo (Tiekėjų grupės atveju – visų grupės narių), Subtiekėjų darbuotojų, kuriems dėl jiems priskirtų funkcijų ar pavesto darbo, Sutarties vykdymo metu pagal Sutarties ir teisės aktų reikalavimus bus suteikiama teisė be palydos patekti prie Pirkėjo valdomų nacionaliniam saugumui užtikrinti svarbių įrenginių ar turto, atitiktį Nacionaliniam saugumui užtikrinti svarbių objektų apsaugos įstatymo reikalavimams, t. y. dokumentus, patvirtinančius, kad:(a) asmuo nėra pripažintas neveiksniu ar ribotai veiksniu bet kurioje srityje arba jam nėra taikomos priverčiamosios medicinos priemonės;(b) asmuo per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos;(c) atitinkamas asmuo sutinka būti tikrinamas Nacionaliniam saugumui užtikrinti svarbių objektų apsaugos įstatymo nustatyta tvarka ir apimtimi.Pastraipose (a) – (c) nurodytus dokumentus Pirkėjui pristato pats asmuo, apie kurį teikiama informacija, užklijuotame voke, ant kurio užrašytas pirkimo pavadinimas, Pardavėjo pavadinimas ir asmens vardas bei pavardė, tiesiogiai adresu: LITGRID AB, Karlo Gustavo Emilio Manerheimo g. 8, LT-05131 Vilnius. Dokumentus Pardavėjas gali pateikti ir CVP IS elektroninėmis priemonėmis, tačiau jis prisiima visišką atsakomybę už tokio pateikimo visišką atitikimą asmens duomenų apsaugos reikalavimams.6.9. Jeigu Pardavėjo atstovas, kurio patikra vykdoma vadovaujantis Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, negali pateikti Specialiųjų Sutarties sąlygų 6.8 punkte nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, šie dokumentai gali būti pakeisti: - priesaikos deklaracija;arba- oficialia Pardavėjo deklaracija, jeigu toje šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Pardavėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės arba prekybos organizacijos.Šiame punkte nustatytas patikrai atlikti reikalingų dokumentų pateikimo terminas gali būti pratęstas Šalių susitarimu.6.10. Sutarties kaina Sutarties galiojimo laikotarpiu gali būti perskaičiuojami tokiomis sąlygomis:6.10.1. Jei Valstybės duomenų agentūros (www.stat.gov.lt) skelbiamo Vartotojų kainų indekso (toliau – VKI) reikšmė per 6 mėnesių arba ilgesnį laikotarpį, kuris skaičiuojamas nuo Sutarties sudarymo (arba nuo paskutinio Sutarties kainos perskaičiavimo dėl VKI pokyčio, jei Sutarties kaina buvo perskaičiuojama), pakinta 7,5 % arba daugiau, bet kurios iš Šalių iniciatyva gali būti perskaičiuojami Sutarties kaina.6.10.2. Sutarties kainos perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Sutarties kainą.6.10.3. Sutarties kaina perskaičiuojami pagal žemiau pateiktą formulę:Cpn = Sn x(1+(I-X)/100)Kur:Cpn – perskaičiuota Sutarties kaina;Sn – Sutartyje numatyta (arba paskutinį kartą perskaičiuotas) Sutarties kaina;I – VKI pokytis (neigiamu atveju procentas įrašomas su minuso ženklu) procentais. Perskaičiavimui taikomas paskutinis prieš prašymo perskaičiuoti Sutarties kainą paskelbtas VKI rodiklis lyginant jį su VKI rodikliu buvusiu Sutarties sudarymo mėnesį (arba su VKI rodikliu naudotu paskutinio perskaičiavimo metu);X – neigiamo pokyčio atveju (- 5), teigiamo pokyčio atveju 5.6.10.4. Duomenų šaltinis - http://www.stat.gov.lt, pagrindiniai Lietuvos Respublikos rodikliai. Perskaičiuota Sutarties kaina įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Pirkėjo dar nebuvo atlikta. Atlikus Sutarties kainos perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos numatyta tvarka, patikslinama (didėja arba mažėja) pradinė Sutarties vertė. Už Paslaugas, suteiktas iki susitarimo dėl Sutarties kainos perskaičiavimo pasirašymo dienos, Pirkėjas apmoka taikant iki tol galiojusią Sutarties kainą, o už Paslaugas, suteiktas po susitarimo pasirašymo dienos, Pardavėjui bus apmokama taikant naują Sutarties kainą (jei iki susitarimo dėl Sutarties kainos perskaičiavimo pasirašymo dienos yra atlikti Pirkėjo mokėjimai už atitinkamas Paslaugas, neapmokėtų Paslaugų vertė procentais, nurodyta Specialiųjų Sutarties sąlygų 2.2.1 punkte, išreiškiama konkrečia Paslaugų verte).6.10.5. Jeigu Paslaugų suteikimas vėluoja dėl priežasčių, dėl kurių Pardavėjas neįgyja teisės į Paslaugų suteikimo termino pratęsimą (arba atleidimą nuo atsakomybės už Paslaugų suteikimo termino praleidimą), uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.6.11. Bendrųjų Sutarties sąlygų 1.2.3 punktas pakeičiamas ir išdėstomas taip: Prekių ir (ar) Paslaugų kokybė (atitikimas Sutarties sąlygoms) bei jų pristatymo ir (ar) suteikimo terminai bei kokybės garantijos laikymasis yra esminės šios Sutarties sąlygos. Jeigu Specialiosiose Sutarties sąlygose nenumatyta kitaip, laikoma, kad Pardavėjas padarė esminį Sutarties pažeidimą, jeigu pristato Prekes ir (ar) teikia Paslaugas nesilaikydamas Sutartyje nustatyto Bendro paslaugų termino arba bet kurio Tarpinio paslaugų termino ilgiau nei 60 dienų.6.12. Bendrųjų Sutarties sąlygų 1.6 punktas papildomas 1.6.5. papunkčiu: „Jeigu Pirkėjas nustatė, kad paslaugas teikė ne specialiojo teritorijų planavimo vadovas ir (arba) aplinkosaugos specialistas (atsakingas už PAV), kurių patirtimi buvo remiamasi vertinant ekonominio naudingumo kriterijus (*Q1 „Paslaugų teikėjo pasiūlyto specialiojo teritorijų planavimo vadovo papildoma patirtis“ ir Q2 “Paslaugų teikėjo pasiūlyto aplinkosaugos specialisto (atsakingo už PAV) papildoma patirtis“*) ir Pardavėjas nėra gavęs raštiško Pirkėjo pritarimo pakeisti Paslaugas teikiantį asmenį, Pardavėjui nepaskyrus tinkamo specialisto per 60 dienų, tai bus laikoma esminiu Sutarties pažeidimu“. 6.13. Pasirašydamas šią sutartį, Pardavėjas taip pat pasirašo Sutarties 7.8. priedą „Susitarimas dėl asmens duomenų tvarkymo“, kuris yra neatskiriama šios sutarties dalis.  |
| **7. Priedai** | 7.1. Techninė specifikacija.7.2. Bendrosios Sutarties sąlygos. 7.3. Pardavėjo pasiūlymas.7.4. Trišalės sutarties projektas.7.5. Užsakovui priimtinų bankų sąrašas.7.6. Banko garantija.7.7. Pareigų sąrašas.7.8. Susitarimas dėl asmens duomenų tvarkymo |
| **8. Atsakingi asmenys** | 8.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:

|  |  |
| --- | --- |
|  |  |
|  |  |
|  |  |
|  |  |

 |

|  |  |
| --- | --- |
| **PIRKĖJAS**LITGRID ABDuomenys apie asmenį kaupiami: Lietuvos Respublikos juridinių asmenų registreAdresas: Karlo Gustavo Emilio Manerheimo g. 8, LT-05131 Vilnius Įmonės kodas: 302564383PVM kodas: LT 100005748413Sąskaitos Nr. LT24 2150 0510 0002 1766Bankas: OP Corporate Bank plc Lietuvos filialasBanko kodas: 21500Tel. Nr. +370 707 02 171 El. p.: info@litgrid.eu | **PARDAVĖJAS**UAB „Ardynas“Duomenys apie asmenį kaupiami: Lietuvos Respublikos juridinių asmenų registreAdresas: Gedimino g. 47, Kaunas, 44242Įmonės kodas: 133884372PVM kodas: LT338843716Sąskaitos Nr. LT09 7290 0000 0046 7983Bankas: AS „Citadele banka” Lietuvos filialas Banko kodas: 72900Tel. Nr. +370 37 323209El. p.: ardynas@ardynas.lt  |